Missatge: Financial Times: «Catalunya amenaça els esforços econòmics d'Espanya»Les comunitats autònomes de l'Estat compten amb un deute total de 107.000 milions d'eurosUna fotografia de l'article del Financial Times sobre el deute de Catalunya. Foto: ACN El deute de Catalunya és una amenaça perquè l'estat espanyol pugui superar la crisi de l'eurozona segons l'edició d'aquest dimarts del Financial Times. Andreu Mas-Colell, conseller d'Economia, en una entrevista concedida al rotatiu londinenc, admet que els més de 10.000 milions d'euros del deute de Catalunya "no són una quantitat insignificant", però afegeix que aquesta situació no és responsabilitat total de l'actual govern, i destaca que es tracta d'un deute "heretat" del govern anterior. El diari destaca que Zapatero "s'ha compromès a reduir el dèficit públic", però que ha rebut l'advertència d'economistes sobre el "creixement del deute regional i municipal que podria afeblir la credibilitat del pla d'austeritat als mercats internacionals". Les comunitats autònomes de l'Estat compten amb un deute total de 107.000 milions d'euros, un terç del qual correspon a Catalunya, segons el rotatiu. Fa dues setmanes, també en una entrevista amb el Financial Times, Zapatero va advertir que el govern espanyol "intervindria" si les comunitats autònomes no "controlaven la seva despesa pública" i que marcaria de prop les comunitats que s'excedissin amb el dèficit, ja que, segons va dir, qui carrega amb la responsabilitat final de la situació econòmica és el govern espanyol.Font: Nació Digital.

Resposta: I CIU en comptes de culpa el dèficit fiscal, culpa l'anterior govern... Normal doncs que diguin que la culpa és de Catalunya... no som ni capaços de fotre la culpa als altres, com hem fet sempre, i aquest cop és veritat.